# name
La funció de control del Parlament a l'acció de govern

# metadata.dc.description.abstract[].value
Seguint, entre altres autors, M. Aragón, el control parlamentari pot ser definit en un sentit ampli com la funció del Parlament destinada a fiscalitzar l'actuació del Govern. Es tracta d'un control de caràcter polític que es porta a terme mitjançant paràmetres d'oportunitat i no de legalitat i que contribueix, al costat d'altres tipus de controls com els jurisdiccionals o els socials, a satisfer una de les exigències essencials dels estats regits per constitucions democràtiques: la limitació del poder polític. En aquest sentit, atès que no hi ha limitació del poder si no hi ha control del poder, el control parlamentari esdevé una de les funcions principals del Parlament, ja que obliga els governants a donar explicacions de la seva gestió als representants dels governats i a sotmetre's a la seva crítica en un marc de debat plural, lliure i públic.

# metadata.dc.relation.ispartof[].value
Activitat Parlamentària , 2002, num. 3, p. 26-44

# metadata.dc.source[].value
Articles publicats en revistes (Ciència Política, Dret Constitucional i Filosofia del Dret)

# metadata.dc.title[].value
La funció de control del Parlament a l'acció de govern